CELEX: E2017P0004
Language: lv
Date: 2017-06-02 00:00:00
Title: EBTA Uzraudzības iestādes 2017. gada 2. jūnijā iesniegtā prasība pret Norvēģijas Karalisti (Lieta E-4/17)

17.8.2017   
            
            
               LV
            
            
               Eiropas Savienības Oficiālais Vēstnesis
            
            
               C 271/7
            
         EBTA Uzraudzības iestādes 2017. gada 2. jūnijā iesniegtā prasība pret Norvēģijas Karalisti
   (Lieta E-4/17)
   (2017/C 271/06)
   EBTA Uzraudzības iestāde (35 rue Belliard, 1040 Brussels, Belgium), ko pārstāv EBTA Uzraudzības iestādes pārstāvji Carsten Zatschler, Maria Moustakali, Øyvind Bø un Marlene Lie Hakkebo, 2017. gada 2. jūnijā iesniedza EBTA Tiesai prasību pret Norvēģijas Karalisti.
   EBTA Uzraudzības iestāde pieprasa, lai EBTA Tiesa pasludina, ka:
   
               1.
            
            
               Norvēģijas Karaliste ir pārkāpusi akta, kas minēts EEZ līguma XVI pielikuma 2. punktā (2004. gada 31. marta Direktīva 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru (1)) noteikumus, nepareizi klasificējot publiskā iepirkuma līgumu un rīkojot konkursa procedūru pazemes autostāvvietas under Torvet būvniecībai un ekspluatācijai Krisjānsannā, kas neatbilst EEZ noteikumos par publisko iepirkumu noteiktajām prasībām. Konkrēti, Norvēģijas Karaliste:
               
                           i)
                        
                        
                           ir nepareizi aprakstījusi publiskā iepirkuma līguma priekšmetu, neizmantojot pareizu vai, katrā ziņā, pilnīgu un pietiekami precīzu CPV kodu kopumu, tādējādi pārkāpjot minētās direktīvas 58. panta 2. punktu saistībā ar šīs direktīvas 1. panta 14. punktu un EEZ līguma XVI pielikuma 6.a punktā minēto aktu (Eiropas Parlamenta un Padomes 2002. gada 5. novembra Regula (EK) Nr. 2195/2002 par CPV);
                        
                     
                           ii)
                        
                        
                           EEZ mērogā Eiropas Savienības Oficiālajā Vēstnesī un TED datubāzē nav publicējusi līguma paziņojumu saskaņā ar juridiskajām prasībām, kas noteiktas direktīvas 58. pantā; un
                        
                     
                           iii)
                        
                        
                           nav ievērojusi minimālo termiņu pieteikumu iesniegšanai iepirkuma procedūrā, kā paredzēts direktīvas 59. pantā.
                        
                     
         
               2.
            
            
               Norvēģijas Karaliste sedz tiesāšanās izdevumus.
            
         Juridiskā un faktiskā pamatinformācija un prasības juridiskais pamats:
   
               —
            
            
               Krisjānsannas (Dienvidnorvēģijā) pašvaldība 2015. gada aprīlī izsludināja konkursa procedūru lielas pazemes autostāvvietas būvniecībai un ekspluatācijai Krisjānsannā; plānots, ka šī autostāvvieta atradīsies zem galvenā pilsētas laukuma, ko dēvē par Torvet.
            
         
               —
            
            
               EBTA Uzraudzības iestāde (EUI) apgalvo, ka par projektu netika izsludināts konkurss kā par publisku būvdarbu koncesiju. Tā vietā projekts esot nepareizi aprakstīts, nosaucot to vienīgi par “stāvvietu pakalpojumu” sniegšanu, un konkursa procedūra neesot atbildusi sīki izstrādātajiem noteikumiem, kas paredzēti EEZ tiesību aktos, kuri reglamentē konkursus par publiskām būvdarbu koncesijām, proti, Direktīvā 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru.
            
         
               —
            
            
               EUI lūdz konstatēt, ka Norvēģija ir nepareizi aprakstījusi publiskā iepirkuma līguma priekšmetu, neizmantojot pareizu vai, katrā ziņā, pilnīgu un pietiekami precīzu CPV kodu kopumu; EEZ mērogā Eiropas Savienības Oficiālajā Vēstnesī un TED datubāzē nav publicējusi līguma paziņojumu; un nav ievērojusi minimālo termiņu pieteikumu iesniegšanai iepirkuma procedūrā.
            
         
               —
            
            
               Konkrētais līgums, uz ko attiecas šī lieta, tika aprakstīts kā “pazemes autostāvvietas projektēšana, būvniecība, finansēšana un ekspluatācija”. Paziņojums par konkursu 2015. gada 20. aprīlī tika publicēts Norvēģijas publisko iepirkumu paziņošanas valsts datubāzē Doffin, izmantojot CPV kodu, kas atbilst darbībai “stāvvietu pakalpojumi”.
            
         
               —
            
            
               Kā minēts paziņojumā par līgumu, līguma vērtība tika lēsta no NOK 24 000 000 līdz NOK 100 000 000.
            
         
               —
            
            
               Tikai viens piedāvājums tika iesniegts noteiktajā termiņā, proti, 2015. gada 15. maijā. Pēc sarunām piedāvājumu pārskatīja, un līguma slēgšanas tiesības galu galā tika piešķirtas 2015. gada 24. jūnijā, savukārt puses līgumu parakstīja 2015. gada 29. jūnijā.
            
         
      (1)  OV L 134, 30.4.2004., 114. lpp.